ai4bharat/Pralekha huggingface dataset:
பிரதமர் அலுவலகம்
பண்டிட் மதன் மோகன் மாளவியாவின் பிறந்தநாளில் பிரதமர் அவருக்குப் புகழாரம் சூட்டியுள்ளார்
பண்டிட் மதன் மோகன் மாளவியாவின் பிறந்தநாளில் பிரதமர் திரு நரேந்திர மோடி அவருக்குப் புகழாரம் சூட்டியுள்ளார். கல்வித்துறையை வளப்படுத்த பண்டிட் மதன் மோகன் மாளவியாவின் மறக்கவொண்ணா பங்களிப்பை திரு மோடி நினைவுகூர்ந்துள்ளார்.
ட்விட்டர் செய்தியில் பிரதமர் கூறியிருப்பதாவது:
"இந்திய அன்னையின் மகத்தான குழந்தையான மகாமன பண்டிட் மதன் மோகன் மாளவியா அவர்களின் பிறந்தநாளில் அவருக்குப் பணிவான அஞ்சலி. நாட்டின் கல்வி உலக செழிப்புக்காகத் தமது வாழ்க்கையை அர்ப்பணித்ததற்காக அவர் எப்போதும் நினைவுகூரப்படுவார்."
பிரதமர் அலுவலகம்
பாடகர் முகேஷின் 100-வது பிறந்தநாளை முன்னிட்டு பிரதமர் அஞ்சலி
பாடகர் முகேஷின் இந்திய இசையில் அழியாத முத்திரையை பிரதமர் திரு. நரேந்திர மோடி நினைவு கூர்ந்தார். இன்று மெல்லிசை மேதையின் 100-வது பிறந்த நாள்.
பிரதமர் ட்விட்டரில் பதிவிட்டுள்ளதாவது:
"மெல்லிசை மேதை முகேஷின் 100-வது பிறந்த நாளில் அவரை நினைவு கூர்கிறேன். காலத்தால் அழியாத இவரது பாடல்கள் பலவிதமான உணர்வுகளைத் தூண்டி, இந்திய இசையில் அழியாத முத்திரையைப் பதித்துள்ளன. அவரது பொன்னான குரலும், ஆன்மாவைத் தூண்டும் பாடல்களும் தலைமுறைகளை தொடர்ந்து வசீகரிக்கும்.
பிரதமர் அலுவலகம்
பகத்சிங், ராஜகுரு மற்றும் சுகதேவ் ஆகியோர் உயிர்த்தியாகம் செய்த நாளில் அவர்களுக்கு பிரதமர் அஞ்சலி
பகத்சிங், ராஜகுரு மற்றும் சுகதேவ் ஆகியோர் உயிர்த்தியாகம் செய்த நாளில் அவர்களுக்கு பிரதமர் நரேந்திர மோடி அஞ்சலி செலுத்தினார்.
“பகத்சிங், ராஜகுரு மற்றும் சுகதேவ் ஆகியோர் அவர்கள் உயிர்த்தியாகம் செய்யப்பட்ட நாளில் நினைவுகூரப்படுகின்றனர். அவர்களது துணிச்சல் மற்றும் தியாகத்தை இந்தியா ஒருபோதும் மறக்காது” என்று பிரதமர் கூறினார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 199.47 கோடியைக் கடந்தது
இந்தியாவில் இன்று காலை 7 மணி நிலவரப்படி 199.47 கோடிக்கும் அதிகமான  கொவிட்-19 தடுப்பூசி டோஸ்கள் செலுத்தப்பட்டுள்ளன. 2,62,39,248 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 3.78 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.32 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.48 சதவீதமாக உள்ளது. கடந்த 24 மணி நேரத்தில் 16,994 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,30,45,350.
இந்தியாவில் கடந்த 24 மணி நேரத்தில் 20,038 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,50,820 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 86.86 கோடி . வாராந்திரத் தொற்று 4.30 சதவீதமாக உள்ளது. தினசரித் தொற்று விகிதம் 4.44 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் :
https://pib.gov.in/PressReleasePage.aspx?PRID=1841613
குடியரசுத் துணைத் தலைவர் செயலகம்
மத்திய ரிசர்வ் போலீஸ் படை நாட்டின் வலிமையான உள்நாட்டுப் பாதுகாப்பு சாதனம்: குடியரசுத் துணைத் தலைவர்
“மத்திய ரிசர்வ் போலீஸ் படை  நாட்டின் உண்மையான வலிமையான சாதனமாகும்” என்று குடியரசுத் துணைத் தலைவர் எம். வெங்கைய நாயுடு புகழாராம் சூட்டினார்.
“வீரர்கள் நாளை” ஒட்டி தில்லியில் இன்று நடந்த சிஆர்பிஎப் அதிகாரிகளின் அலங்கார அணிவகுப்பை ஏற்றுக் கொண்ட தீரச் செயலுக்கான பதக்கங்களை அளித்த பிறகு, சிஆர்பிஎப் படை வீரர்கள், அதிகாரிகளிடையே அவர் பேசினார். சிஆர்பிஎப் தலைமை இயக்குநர் திரு. ஆர்.ஆர். பட்நாகர் மற்றும் படை உயர் அதிகாரிகள் இந்நிகழ்ச்சியில் பங்கேற்றனர்.
நிகழ்ச்சியில் பேசிய குடியரசுத் துணைத் தலைவர் சிஆர்பிஎப் வீரர்கள் ஆற்றிய பல்வேறு மகத்தான சேவைகளையும் தியாகங்களையும் நினைவுகூர்ந்தார். இன்றைய நிகழ்ச்சியில் பதக்கங்கள் உள்ளிட்ட அங்கீகாரத்தைப் பெற்ற வீரர்களையும் அவர் பாராட்டினார்.
நாட்டின் பாதுகாப்பு, ஒருமைப்பாடு ஆகியவற்றை இக்கட்டான சூழ்நிலையில் காப்பதற்காக சிஆர்பிஎப் வீரர்கள் செய்த தியாகத்தை குடியரசுத் தலைவர் வெகுவாகப் புகழ்ந்தார். குறிப்பாக, நாடாளுமன்றத்தின் மீதான தாக்குதலை முறியடிப்பதற்காக உயிரைத் துச்சமென மதித்து செயல்பட்ட செயலையும் அயோத்தியில் மோதலைத் தடுக்க மேற்கொண்ட செயலையும் அவர் சுட்டிக் காட்டி புகழ்ந்தார். சிஆர்பிஎப் படை வீரர்களின்தீரச் செயல் நாட்டுக்கு உத்வேகம் அளிப்பதாக அவர் குறிப்பிட்டார்.
குடியரசுத் துணைத் தலைவரின் உரை விவரத்தைக் காண்பதற்கான இணையதளம்: pib.nic.in
(Visitor Counter : 115
பிரதமர் அலுவலகம்
நைட்ரஜன் ஆலைகளை, ஆக்ஸிஜன் ஆலைகளாக மாற்றுவது குறித்து பிரதமர் ஆய்வு
கொவிட்-19 தொற்றுச் சூழலுக்கு இடையே மருத்துவ ஆக்ஸிஜன் தேவையைக் கருத்தில் கொண்டு, தற்போதுள்ள நைட்ரஜன் ஆலைகளை, ஆக்ஸிஜன் ஆலைகளாக மாற்றுவதற்கான சாத்தியங்களை மத்திய அரசு ஆராய்ந்தது. பல தொழிற்சாலைகளில், தற்போதுள்ள நைட்ரஜன் ஆலைகள் ஆக்ஸிஜன் ஆலைகளாக மாற்றுவதற்கு அடையாளம் காணப்பட்டன.
அழுத்தம் மற்றும் உறிஞ்சும் தொழில்நுட்பத்தில் செயல்படும் நைட்ரஜன் ஆலைகளை, ஆக்ஸிஜன் ஆலைகளாக மாற்றுவது குறித்து இந்தக் கூட்டத்தில் ஆலோசிக்கப்பட்டது. நைட்ரஜன் ஆலைகளில் கார்பன் மூலக்கூறு சல்லடைகள் பயன்படுத்தப்படுகின்றன. ஆக்ஸிஜன் உற்பத்திக்கு ஜியோலைட் மூலக்கூறு சல்லடை தேவைப்படுகிறது. இதனால் கார்பன் மூலக்கூறு சல்லடைக்கு பதிலாக, ஜியோலைட் மூலக்கூறு சல்லடையை மாற்றி, ஆக்ஸிஜன் பகுப்பாய்வுக் கருவி மற்றும் கட்டுப்பாட்டுக் கருவிகள் மற்றும் வால்வுகளில் சில மாற்றங்கள் செய்து தற்போதுள்ள நைட்ரஜன் ஆலைகளை ஆக்ஸிஜன் ஆலைகளாக மாற்ற முடியும்.
தொழில்துறையினருடன் நடத்திய பேச்சுவார்த்தையில், இந்த மாற்றத்துக்காக 14 தொழிற்சாலைகள் அடையாளம் காணப்பட்டுள்ளன. இங்கு மாற்றம் செய்யும் பணிகள் நடக்கின்றன. மேலும் 37 நைட்ரஜன் ஆலைகள் தொழில்துறை சங்கங்களின் உதவியுடன் அடையாளம் காணப்பட்டுள்ளன.
மாற்றப்படும் நைட்ரஜன் ஆலைகள் அருகில் உள்ள மருத்துவமனைகளுக்கு மாற்றப்படும், இதற்கு சாத்தியமில்லை என்றால், உற்பத்தி செய்யப்படும் ஆக்சிஜன், டேங்கர் லாரி அல்லது சிலிண்டர்கள் மூலம் மருத்துவமனைக்குக் கொண்டு செல்லப்படும்.
பிரதமரின் முதன்மைச் செயலாளர், அமைச்சரவைச் செயலாளர், உள்துறை செயலாளர், சாலை போக்குவரத்து மற்றும் நெடுஞ்சாலைத்துறை செயலாளர் மற்றும் மூத்த அதிகாரிகள் இந்த கூட்டத்தில் கலந்து கொண்டனர்.
-----
(
ரசாயனம் மற்றும் உரங்கள் அமைச்சகம்
நாடு முழுவதும் உள்ள பிரதமரின் உழவர் பாதுகாப்பு மையங்களைச் சேர்ந்த 9000-க்கும் மேற்பட்ட விவசாயிகள் மற்றும் சில்லரை வணிகர்களுடன் மத்திய ரசாயனம் மற்றும் உரத்துறை அமைச்சர் டாக்டர் மன்சுக் மாண்டவியா காணொலி மூலம் கலந்துரையாடினார்
விவசாயிகளின் நலனுக்காக மத்திய அரசு பல்வேறு புரட்சிகரமான திட்டங்களை செயல்படுத்தி வருகிறது. அத்தகைய திட்டங்களில் ஒன்று தான் சில்லரை உரக்கடைகள், பிரதமரின் உழவர் பாதுகாப்பு மையங்களாக மாற்றப்பட்டதாகும். இந்த மையங்கள் விவசாயம் சார்ந்த அனைத்து நடவடிக்கைகளுக்கும் ஒரு முனையமாகவும், நவீன கண்டுபிடிப்புகளை பரப்பும் வகையிலும், சிறந்த நடைமுறைகள் வேளாண் அறிவு, தொழில்நுட்பங்கள் ஆகியவற்றை விவசாயிகளிடம் கொண்டு செல்லும் வகையிலும் செயல்பட்டு வருகின்றன. உற்பத்தி செலவை குறைத்து விவசாயிகளின் உற்பத்தி திறனை அதிகரிப்பதே மத்திய அரசின் நோக்கமாகும். இந்த வழியில் உழவர் பாதுகாப்பு மையங்கள், விவசாயிகள் தங்களது வருமானத்தை இருமடங்காக பெருக்கிக் கொள்ளும் வகையில் உதவுவதுடன், இந்தியாவின் உணவுப் பாதுகாப்புக்கும், வளர்ச்சிக்கும் உறுதுணையாக உள்ளன என்று மத்திய ரசாயனம் மற்றும் உரத்துறை அமைச்சர் டாக்டர் மன்சுக் மாண்டவியா கூறினார்.
உத்தரப்பிரதேச மாநிலம் ராம் நகர், ராஜஸ்தான் மாநிலம் கோட்டா, மத்தியப் பிரதேச மாநிலம் தேவாஸ், குஜராத் மாநிலம் வதோதரா, ஆந்திர மாநிலம் ஏலூரு, பஞ்சாப் மாநிலம் ராஜபுரா ஆகிய இடங்களைச் சேர்ந்த விவசாயிகள் மற்றும் சில்லரை வணிகர்கள் கலந்து கொண்ட நிகழ்ச்சியில், காணொலி மூலம் பங்கேற்ற அமைச்சர் அவர்களுடன் கலந்துரையாடினார்.
பிரதமரின் தொலைநோக்கு தலைமையின் கீழ் மத்திய அரசு விவசாயிகளின் நலனுக்காக பல்வேறு நடவடிக்கைகளையும் எடுத்து வருகிறது என்று கூறிய அமைச்சர், பிரதமரின் கிசான் சம்மான் நிதி மூலம் நிதியுதவி, அறிவியல் கண்டுபிடிப்பு மூலம் நானோ யூரியா, மாற்று உரங்கள் ஆகியவை வழங்கப்படுவதாக தெரிவித்தார். விவசாயிகளின் நலனுக்காக மத்திய அரசு எடுத்து வரும் நடவடிக்கைகளை பட்டியலிட்ட அமைச்சர், உரங்கள் தட்டுப்பாடின்றி கிடைக்கச்செய்வதற்கு அரசு முன்னுரிமை அளித்து வருவதாக கூறினார். உலகளவில் பல்வேறு சிக்கல்கள் நிலவிய போதிலும், மத்திய அரசு மானிய விலையில் விவசாயிகளுக்கு உரங்கள் கிடைப்பதை உறுதிசெய்துள்ளதாக அவர் தெரிவித்தார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1887323
புள்ளியியல் மற்றும் திட்ட அமலாக்கம் அமைச்சகம்
புள்ளியியல் தினம் இன்று  கொண்டாடப்பட்டது
பொருளாதார திட்டமிடல் மற்றும் புள்ளியியல் துறைக்கு மறைந்த பேராசிரியர் பிரசந்த சந்தர மகலனோபிஸ் ஆற்றிய மதிப்புமிகு பங்களிப்பை அங்கீகரிக்கும் வகையில் அவரது பிறந்த நாளான இன்று புள்ளியியல் தினமாக மத்திய அரசால் கொண்டாடப்பட்டது.
புள்ளியியல் தினத்தின் முக்கிய நிகழ்வு புதுதில்லியில் உள்ள மாநகராட்சி மாநாட்டு மையத்தில் நேரடியாகவும், இணையதளம் வழியாகவும் நடைபெற்றது. 75-வது சுதந்திர கொண்டாட்டத்தின் அமிர்தப் பெருவிழாவையொட்டி புள்ளியியல் மற்றும் திட்ட அமலாக்கல் துறை அமைச்சகம் சார்பில் ஒரு வாரத்திற்கு இந்நாள் கொண்டாடப்படுகிறது. இதில் புள்ளியியல் மற்றும் திட்ட அமலாக்க அமைச்சக இணையமைச்சர் திரு ராவ் இந்தர்ஜித் சிங் தலைமை விருந்தினராக கலந்து கொண்டு காணொளி காட்சி வாயிலாக உரையாற்றினார். தேசிய புள்ளியியல் ஆணைய தலைவர் பேராசிரியர் விமல் குமார் ராய், இந்திய புள்ளியியல் கல்வி கழகத்தின் இயக்குனர் பேராசிரியர் சங்கமித்ரா பண்டோ பாத்யாய் ஆகியோரும் காணொளி காட்சி வாயிலாக உரையாற்றினார்கள். இந்நிகழ்ச்சியின் போது பேராசிரியர் பி சி மகலனோபிஸ் தேசிய விருது புள்ளியியல் மற்றும் திட்டமிடல் அமலாக்கத்துறை அமைச்சக துணை தலைமை இயக்குனர் திரு திலிப் குமார் சின்ஹா, இந்திய வேளாண் ஆராய்ச்சி கவுன்சிலின் முதன்மை விஞ்ஞானி டாக்டர் கே பி சுரேஷ் ஆகியோருக்கு கூட்டாக வழங்கப்பட்டது.
புள்ளியியல் துறையில் வாழ்நாள் பங்களிப்பு செய்தவர்களுக்கான பேராசிரியர் சுகத்மே தேசிய விருது, தேசிய புள்ளியியல் ஆணையத்தின் முன்னாள் உறுப்பினர் டாக்டர் பதம் சிங்கிற்கு அளிக்கப்பட்டது. நிகழ்விடத்திலேயே நடத்தப்பட்ட கட்டுரைப் போட்டியில் பங்கேற்று வெற்றி பெற்றவர்களும் பாராட்டப்பட்டார்கள்.
பிரதமர் அலுவலகம்
ஆசியக் கோப்பையை வென்ற இந்திய கிரிக்கெட் அணிக்கு பிரதமர் வாழ்த்து
ஆசியக் கோப்பையை வென்ற இந்தியக் கிரிக்கெட் அணிக்கு பிரதமர் நரேந்திர மோடி பாராட்டு தெரிவித்துள்ளார்.
பிரதமரின் எக்ஸ் பதிவு வருமாறு:
("சிறப்பாக விளையாடிய இந்திய அணி! ஆசிய கோப்பையை வென்றதற்கு வாழ்த்துகள். நமது வீரர்கள் போட்டியில் அபாரமான திறமையை வெளிப்படுத்தியுள்ளனர்"
சுகாதாரம் மற்றும் குடும்ப நலத்துறை அமைச்சகம்
கொவிட்-19 பெருந்தொற்றைக் கட்டுப்படுத்த இந்தியா எடுத்த நடவடிக்கைகளை 2025-க்குள் காச நோயை ஒழிக்கப் மறுபயன்பாடு செய்து கொள்ளலாம்: அமைச்சர் டாக்டர் ஹர்ஷ் வர்தன்
காச நோய் தடுப்பு கூட்டுக் குழுவின் 33-வது கூட்டத்தில் மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் காணொலி மூலம் உரை நிகழ்த்தினார்.
நெருக்கடியை வாய்ப்பாகப் பயன்படுத்திக் கொள்ளும் இந்தியாவின் யுக்தி குறித்து பேசிய அவர், "சுகாதார அமைப்பை வலுப்படுத்துவதன் மூலமும், தொற்று நோய்களைக் கட்டுப்படுத்துவதன் மூலமும் காச நோய் ஒழிப்பு நடவடிக்கைகளை பலப்படுத்துவதற்கான வாய்ப்பை கொவிட்-19 நமக்கு வழங்கியுள்ளது," என்றார்.
கொவிட்-19 பெருந்தொற்றைக் கட்டுப்படுத்த இந்தியா எடுத்த நடவடிக்கைகளை 2025-க்குள் காச நோயை ஒழிப்பதற்காக மறுபயன்பாடு செய்து கொள்ளலாம் என்று அவர் மேலும் கூறினார்.
"காசநோய் ஒழிப்புக்காக, அதற்கெதிரான மக்கள் இயக்கத்தை நாம் உருவாக்க வேண்டும். சிந்தனை சார்ந்த தலைமை, யுக்தியுடன் கூடிய நடவடிக்கைகள், மாற்றங்களை உண்டாக்கக் கூடிய சமூக தொழில்முனைதல், சக்தி வாய்ந்த சமூக மற்றும் அரசியல் உறுதியுடன் இதை செயல்படுத்தலாம்," என்று அவர் கூறினார்.
தொற்று நோய்களுக்கெதிரானப் போரை கொவிட்-19 பல வருடங்கள் பின்னோக்கி தள்ளிவிட்டதை ஒத்துக் கொண்ட அமைச்சர், அதே சமயம், பெருந்தொற்றை தடுப்பதற்காக இந்தியா எடுத்த முயற்சிகளையும் பட்டியலிட்டார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://www.pib.gov.in/PressReleasePage.aspx?PRID=1673854
சுகாதாரம் மற்றும் குடும்ப நலத்துறை அமைச்சகம்
கோவிட்-19 குறித்த அண்மைச் செய்திகள்
கோவிட்-19 நோய்த் தாக்குதல் குறித்து மத்திய சுகாதாரம் மற்றும் குடும்ப நலத் துறை அமைச்சர் திரு. ஹர்ஷ் வர்த்தன் தலைமையில் நடைபெற்ற அமைச்சர்களின் 14வது உயர்நிலைக் கூட்டத்தில் நோய்க் கட்டுப்பாடு மற்றும் மேலாண்மை குறித்து விவாதிக்கப்பட்டது. முழு உடல் கவச உடைகள், முகக் கவச உறைகள், வென்டிலேட்டர்கள், மருந்துகள் மற்றும் இதர அவசிய சாதனங்களின் தேவை மற்றும் கையிருப்பு நிலவரம் குறித்து கூட்டத்தில் விரிவாக ஆய்வு செய்யப்பட்டது. ஆரோக்கிய சேது செயலி எந்த அளவுக்குப் பயனுள்ளதாக இருக்கிறது என்பது பற்றியும் இந்தக் கூட்டத்தில் தகவல் தெரிவிக்கப்பட்டது.
சுகாதாரத் துறை அலுவலர்கள் முழு உடல் கவச உடைகளை  எந்த அளவுக்கு சரியான முறையில், தேவைக்கேற்ப மட்டும் பயன்படுத்த வேண்டும் என்பது குறித்து மத்திய சுகாதாரம் மற்றும் குடும்ப நலத் துறை கூடுதல் வழிகாட்டுதல்களை வெளியிட்டுள்ளது. கோவிட் பாதிப்பு இல்லாதவர்கள் சிகிச்சை பெறும் மருத்துவமனைகள், கோவிட் சிகிச்சை அளிக்கப்படும் பகுதிகளில் இந்த முழு உடல் கவச உடைகளைப் பயன்படுத்துவது குறித்தும் அதில் வழிகாட்டுதல்கள் இடம் பெற்றுள்ளன. முழு உடல் கவச உடைகளை தேவைக்கேற்ப எப்படிப் பயன்படுத்த வேண்டும் என்பது குறித்து 2020 மார்ச் 24இல் ஏற்கெனவே வெளியிடப்பட்ட வழிகாட்டுதல்களின் தொடர்ச்சியாக இந்த வழிகாட்டுதல்கள் வெளியிடப் பட்டுள்ளன.
புறநோயாளிகள் பகுதி, டாக்டர்களின் அறைகள் உள்ள பகுதி, மயக்க மருந்து தருதலுக்கு முந்தைய நிலையிலான பரிசோதனைப் பகுதி, உள்நோயாளிகள் வார்டு, தீவிர சிகிச்சைப் பிரிவு, பிரசவ அறை, அறுவை சிகிச்சை அறை போன்ற வெவ்வேறு இடங்களில், வெவ்வேறு நிலையிலான முழு உடல் கவச உடைகளை பயன்படுத்துமாறு பரிந்துரைக்கப்பட்டுள்ளது. இந்த வழிகாட்டுதல்களின் முழு விவரங்களையும் பின்வரும் இணையதளச் சுட்டியில் காணலாம்.
https://www.mohfw.gov.in/pdf/AdditionalguidelinesonrationaluseofPersonalProtectiveEquipmentsettingapproachforHealthfunctionariesworkinginnonCOVIDareas.pdf
அத்தியாவசியம் அல்லாத சுகாதார சேவைகள் குறித்து மத்திய சுகாதாரம் மற்றும் குடும்ப நல அமைச்சகம் 2020 ஏப்ரல் 14ல் ஏற்கெனவே வழிகாட்டுதல்களை வெளியிட்டுள்ளது. அதன்படி தடுப்பூசிகள் போடுதல், மகப்பேறு - குழந்தை ஆரோக்கிய சேவைகள், நீரிழிவு, புற்றுநோய், டயாலசிஸ், காசநோய் போன்ற நோயாளிகளுக்கான சிகிச்சைகள், ரத்த தான சேவைகள் ஆகியவை அரசு மருத்துவமனைகளில் கிடைப்பதை மாநிலங்கள் / யூனியன் பிரதேசங்கள் உறுதி செய்திட வேண்டும். கோவிட் அல்லாத தனியார் மருத்துவமனைகளில், பல்வேறு மண்டலங்களுக்கான விதிமுறை தளர்வுகளுக்கு ஏற்ப சிகிச்சைகள் கிடைப்பதையும் உறுதி செய்ய வேண்டும் என அதில் தெரிவிக்கப் பட்டுள்ளது.
இதுவரை நோய் பாதிப்பில் இருந்து 12,726 பேர் குணம் அடைந்துள்ளனர். இதன் மூலம் குணமானவர்களின் எண்ணிக்கை 27.41 சதவீதமாக அதிகரித்துள்ளது. இதுவரையில் 46,433 பேருக்கு நோய் பாதிப்பு உறுதி செய்யப் பட்டுள்ளது. நேற்றில் இருந்து 3,900 பேருக்கு புதியாக கோவிட் தாக்குதல் கண்டறிந்து உறுதி செய்யப்பட்டுள்ளது. நேற்றில் இருந்து கோவிட் பாதிப்பால் 72 மரணங்கள் நிகழ்ந்துள்ளதை அடுத்து, இதனால் மரணம் அடைந்தவர்களின் எண்ணிக்கை 1373 ஆக உயர்ந்துள்ளது.
அதிகபட்ச எண்ணிக்கையிலான பாதிப்பு மற்றும் மரணங்கள் கடந்த 24 மணி நேரத்தில் நிகழ்ந்துள்ளன. தொடர்புகள் தடமறிதல், நோய் பாதிப்பு உள்ளவர்களை கண்டுபிடித்து சிகிச்சை அளிக்கும் நடவடிக்கைகளை செம்மையாக அமல்படுத்துமாறு மாநிலங்கள் / யூனியன் பிரதேசங்களுக்கு அறிவுறுத்தப் பட்டுள்ளது.
(
திறன் மேம்பாடு மற்றும் தொழில் முனைவோர் அமைச்சகம்
தமிழகத்தில் 17 மாவட்டங்களில் இளைஞர் திறன் மேம்பாட்டுப் பயிற்சி
தமிழகத்தில் 17 மாவட்டங்கள் மற்றும் புதுச்சேரியில் ஒரு மாவட்டம் உட்பட 10 மாநிலங்கள் மற்றும் 2 யூனியன் பிரதேசங்களில் பிரதமர் இளைஞர் திட்டம் செயல்படுத்தப்பட்டு வருகிறது. இளைஞர்கள் தொழில்முனைவுக் கல்வி, பயிற்சி, ஆலோசனை, எளிதில் அணுகுவதற்கான வாய்ப்புகள் ஆகியவற்றை இந்தj; திட்டம் ஏற்படுத்துகிறது. ஐடிஐ, பாலிடெக்னிக்குகள், பிரதமர் கவ்சல் மையங்கள், ஜன் சிக்ஷான் சன்ஸ்தான்கள் ஆகியவற்றின் மாணவர்கள், பயிற்சி பெற்றவர்களுக்கு தொழில் திறன் பயிற்சி அளிக்க இத் திட்டம் வகை செய்கிறது. பல்வேறு ஆற்றல் மிக்க குழுவினரிடம் தொழில் தொடங்குவதற்கான வாய்ப்புகள் குறித்த விழிப்புணர்வை ஏற்படுத்தும் பிரச்சார இயக்கங்கள் இதன் மூலம் மேற்கொள்ளப்படும்.
இந்தியாவில் மகளிர் தொழில் முனைவோர் தொழில் தொடங்குவதற்கு ஏதுவாக மத்திய திறன் மேம்பாடு மற்றும் தொழில் முனைவோர் அமைச்சகம் ஜெர்மனியின் ஒத்துழைப்புடன் மகளிர் தொழில் முனைவோருக்கு அதிகாரமளிக்கும் முன்மாதிரி திட்டத்தை தொடங்கி உள்ளது. இந்த திட்டம் தற்போது அசாம், மேகாலயா, மணிப்பூர் ஆகிய வடகிழக்கு மாநிலங்களிலும், ராஜஸ்தான். தெலங்கானா ஆகிய மாநிலங்களிலும் செயல்படுத்தப்பட்டு வருகிறது.
மத்திய திறன் மேம்பாடு மற்றும் தொழில் முனைவோர் துறை இணையமைச்சர் திரு.ஆர்.கே.சிங் மக்களவையில் எழுத்து மூலம் அளித்த பதிலில் இத்தகவலைத் தெரிவித்தார்.
வணிகம் மற்றும் தொழில்துறை அமைச்சகம்
ஜூலை 2021-க்கான எட்டு முக்கியத் தொழில்களின் குறியீட்டு எண் 
தொழில் மற்றும் உள்நாட்டு வர்த்தகத்துக்கான துறையின் பொருளாதார ஆலோசகர் அலுவலகம் ஜூலை 2021-க்கான எட்டு முக்கியத் தொழில்களின் குறியீட்டு எண்ணை அறிவித்துள்ளது.
எட்டு முக்கியத் தொழில்களின் ஒருங்கிணைந்த குறியீட்டு எண்ணின் வளர்ச்சி விகிதம் 2021 ஜூலையில் 134.0 ஆக இருந்தது. 2020 ஜூலையுடன் ஒப்பிடும் போது இது 9.4 சதவீதம்  அதிகமாகும்.
நிலக்கரி, இயற்கை எரிவாயு, சுத்திகரிப்பு பொருட்கள், உரங்கள், எஃகு, சிமெண்ட் மற்றும் மின்சார தொழில்களின் உற்பத்தி 2020 ஜூலையுடன் ஒப்பிடும் போது 2021 ஜூலையில் அதிகரித்திருந்தது.
எட்டு முக்கிய தொழில்களின் குறியீடுகளின் சுருக்கம்:
நிலக்கரி உற்பத்தி 2020 ஜூலையுடன் ஒப்பிடும் போது 2021-ம் ஆண்டு ஜூலையில் 18.7 சதவீதம் அதிகரித்துள்ளது.
கச்சா எண்ணெய் உற்பத்தி 2020 ஜூலையுடன் ஒப்பிடும் போது 2021-ம் ஆண்டு ஜூலையில் 3.2 சதவீதம் குறைந்துள்ளது.
இயற்கை எரிவாயு உற்பத்தி 2020 ஜூலையுடன் ஒப்பிடும் போது 2021-ம் ஆண்டு ஜூலையில் 18.9 சதவீதம் அதிகரித்துள்ளது.
பெட்ரோலிய சுத்திகரிப்பு தயாரிப்புகள் உற்பத்தி 2020 ஜூலையுடன் ஒப்பிடும் போது 2021-ம் ஆண்டு ஜூலையில் 6.7 சதவீதம் அதிகரித்துள்ளது.
உரங்கள் உற்பத்தி 2020 ஜூலையுடன் ஒப்பிடும் போது 2021-ம் ஆண்டு ஜூலையில் 0.5 சதவீதம் அதிகரித்துள்ளது.
எஃகு உற்பத்தி 2020 ஜூலையுடன் ஒப்பிடும் போது 2021-ம் ஆண்டு ஜூலையில் 9.3 சதவீதம் அதிகரித்துள்ளது.
சிமென்ட் உற்பத்தி 2020 ஜூலையுடன் ஒப்பிடும் போது 2021-ம் ஆண்டு ஜூலையில் 21.8 சதவீதம் அதிகரித்துள்ளது.
மின்சார உற்பத்தி 2020 ஜூலையுடன் ஒப்பிடும் போது 2021-ம் ஆண்டு ஜூலையில் 9.0 சதவீதம் அதிகரித்துள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும் https://pib.gov.in/PressReleasePage.aspx?PRID=1750778
----
(Visitor Counter : 243
நிதி அமைச்சகம்
கட்டண அறிவிக்கை எண். 092/2022 – சுங்கம் - சமையல் எண்ணை, பித்தளை, தங்கம் மற்றும் வெள்ளி உள்ளிட்டவை தொடர்பான கட்டண மதிப்பு நிர்ணயித்தல்
மத்திய நேரடி வரிகள் மற்றும் தீர்வைகள் வாரியம், தீர்வைகள் சட்டம் 1962 பிரிவு 14, துணைப் பிரிவு -ன் கீழ் அளிக்கப்பட்டுள்ள அதிகாரங்களின்படி, மாற்றங்கள் செய்வது அவசியமானது மற்றும் பயனளிக்கும் என்று திருப்தி அடைந்த பிறகு, மத்திய நிதி அமைச்சகம் வெளியிட்டுள்ள, 2001 ஆகஸ்ட் 3-ஆம் தேதியிட்ட, அதே தேதியில் அரசிதழில் வெளியிட்டப்பட்ட, அறிவிக்கை எண். 36/2001 – தீர்வைகள்  –ல் மாற்றங்களைச் செய்துள்ளது.
குறிப்பிடப்பட்ட அறிவிக்கையில், அட்டவணை-1, அட்டவணை-2 மற்றும் அட்டவணை-3 என்று அட்டவணைகள் இருக்கும்.
சமையல் எண்ணை, பித்தளை, தங்கம் மற்றும் வெள்ளி உள்ளிட்டவை தொடர்பான கட்டண மதிப்பு நிர்ணயித்தலில் செய்யப்பட்டுள்ள மாற்றங்களை பற்றிய விரிவான தகவல்களை கீழ்கண்ட இணைப்பில் காணலாம்
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1798562
சிறப்பு சேவைகள் மற்றும் கட்டுரைகள்
பொது மக்களுக்கு அறிவியலை பரப்பும் நிகழ்ச்சி வரும் 19-ந் தேதி சென்னையில் நடைபெறுகிறது
கணித அறிவியல் நிறுவனம், பொதுமக்களுக்கு அறிவியல் பரப்புரை மேற்கொள்ளும் நோக்கத்துடன் 'சபாவில் அறிவியல்' என்ற நிகழ்ச்சியை வரும் 19-ந் தேதி மாலை 4:00 முதல் இரவு 7:30 மணி வரை மியூசிக் அகாடமியில்  நடத்தவுள்ளது. ஆறாவது முறையாக ஒருங்கிணைக்கப்படும் இந்நிகழ்ச்சியில், இந்த ஆண்டு அறிவியலின் வெவ்வேறு அம்சங்களில் நான்கு பொது விரிவுரைகள், ஆங்கிலத்தில் நிகழ்த்தப்படும்.
அனைவரும் இந்த நிகழ்ச்சியில் இலவசமாக கலந்து கொள்ளலாம். ஆனால், இதற்கு இணையத்தில் முன்பதிவு செய்வது அவசியம். நிகழ்ச்சி விவரங்கள், நிகழ்ச்சி நிரல் ஆகியவற்றை தெரிந்து கொள்ளவும், பதிவு செய்வது குறித்து அறிந்து கொள்ளவும் https://www.imsc.res.in/triveni/ என்ற தளத்தில் அணுகவும்
நிதி அமைச்சகம்
வேளாண் மற்றும் அது சார்ந்த துறைகளுக்கு 9 வகையான அறிவிப்புகளை வெளியிட்டுள்ளார் நிதியமைச்சர்
முன்னுதாரண இந்தியாவுக்கான உள்ளடக்கிய வளர்ச்சியை அடையும் நோக்கில் வேளாண் மற்றும் அது சார்ந்த துறைகளுக்கு மத்திய நிதி மற்றும் கார்ப்பரேட் நிறுவனங்கள் விவகாரத்துறை அமைச்சர் திருமதி. நிர்மலா சீதாராமன் 9 வகையான அறிவிப்புகளை வெளியிட்டுள்ளார்.
- நடப்பு நிதியாண்டில் வேளாண் துறைக்கு அளிக்கப்படும் கடனின் அளவு ரூ.16.5 லட்சம் கோடிக்கு அதிகரிக்கப்பு:
விவசாயிகளுக்கு போதிய அளவு வேளாண் கடன் வழங்கும் வகையில், நடப்பு நிதியாண்டில் ரூ.16.5 லட்சம் கோடி அளவுக்கு கடன் வழங்கும் அளவு அதிகரிக்கப்படுகிறது. மேலும் கால்நடை வளர்ப்பு, பால் உற்பத்தி மற்றும் மீன் வளர்ப்பு போன்ற வேளாண் சார்ந்த துறைகளுக்கும் இத்தகைய கடனை வழங்க அரசு கவனம் செலுத்தி வருகிறது.
- ஊரக கட்டமைப்பு வளர்ச்சிக்கான நிதி 33% அதிகரிப்பு:
ஊரக வளர்ச்சி மேம்பாட்டு நிதி ரூ.30,000 கோடியிலிருந்து ரூ.40,000 கோடியாக அதிகரிக்கப்படுவதாக அமைச்சர் திருமதி. நிர்மலா சீதாராமன் தெரிவித்தார்.
- நுண்பாசனத் திட்ட நிதி இரு மடங்காக அதிகரிப்பு:
வேளாண் மற்றும் ஊரக வளர்ச்சிக்கான தேசிய வங்கியின்  கீழ் செயல்படுத்தப்படும் நுண்பாசனத் திட்டத்திற்கான நிதி தற்போது ரூ.5,000 கோடி அளவுக்கு ஒதுக்கப்பட்டுள்ள நிலையில், கூடுதலாக ரூ.5,000 கோடி ஒதுக்கப்படுவதாக அமைச்சர் திருமதி. நிர்மலா சீதாராமன் அறிவித்தார்.
- இ-நாம் திட்டத்தின் கீழ் 1000 மண்டிகள் இணைக்கப்படும்:
இ-நாம் திட்டத்தின் கீழ் 1.68 கோடி விவசாயிகள் பதிவு செய்துள்ளனர் என்றும், ரூ.1.14 லட்சம் கோடி அளவுக்கு இந்த இ-நாம் மூலம் வணிகம் நடைபெறுவதாகவும் அமைச்சர் கூறினார். மேலும் இந்தத் திட்டம் வெளிப்படையாகவும், போட்டித்தன்மையுடனும் இருக்க 1000 மண்டிகள் இ-நாம்-வுடன் இணைக்கப்படுவதாக அவர் தெரிவித்தார்.
- 5 முக்கிய மீன்பிடி துறைமுகங்கள் மேம்படுத்தப்படும்:
மீன்பிடி துறைமுகங்கள் மற்றும் மையங்களை நவீன அளவில் மேம்படுத்த போதிய முதலீடுகள் செய்யப்படும் என்று கூறிய அமைச்சர், 5 பெரிய மீன்பிடி துறைமுகங்கள் மேம்படுத்தப்படும் என்றார். குறிப்பாக சென்னை, கொச்சி, விசாகப்பட்டினம், பாரதீப் மற்றும் பெட்டாகட் ஆகிய துறைமுகங்கள் மேம்படுத்தப்பட்டு பொருளாதார நடவடிக்கைகளுக்கான மையங்களாக உருமாற்றப்படும் என்றும் அமைச்சர் தெரிவித்தார். மேலும் ஆறுகள், குளங்கள் மற்றும் நீர்நிலைகள் மூலம் உள்நாட்டு மீன்பிடி துறைமுகங்கள் மற்றும் மையங்கள் மேம்படுத்தப்படும் என்றும் அவர் கூறினார்.
- தமிழகத்தில் பல்வகை பயன்பாட்டுக்கான கடற்பாசி பூங்கா அமைக்கப்படும்:
கடற்பாசியின் மதிப்பை அங்கீகரிக்கும் வகையிலும், கடலோரவாழ் மக்களின் வாழ்வாதாரத்தை மேம்படுத்தும் வகையிலும், வளர்ந்து வரும் துறையாக கடற்பாசி வளர்ப்பு திகழ்கிறது. அந்த வகையில், கடற்பாசி வளர்ப்பை மேம்படுத்தும் வகையில் தமிழகத்தில் பல்வகை பயன்பாட்டுக்கான கடற்பாசி பூங்கா அமைக்கப்படும் என்றும், இதன் மூலம் பெரிய அளவில் வேலைவாய்ப்பு உருவாகுவதோடு கூடுதல் வருவாயை ஏற்படுத்தும் என்றும் அமைச்சர் அறிவித்தார்.
இந்நிலையில், கடந்த ஆண்டுகளில், விவசாயிகளின் நலனைப் பாதுகாப்பதே இந்த அரசின் முக்கிய நோக்கமாக இருந்துள்ளது எனவும், இந்த நோக்கம் தொடரும் என்றும் அவர் கூறினார். மேலும் அரிசி, கோதுமை, பயிர் வகைகள் போன்றவற்றின் உற்பத்தி தொடர்ந்து அதிகரித்து வருவதாகவும் இதன் காரணமாக விவசாயிகளுக்கு வழங்கப்படும் குறைந்தபட்ச ஆதார விலை உற்பத்திச் செலவை விட ஒன்றரை மடங்கு அதிகரிக்கப்பட்டிருப்பதாகவும் அமைச்சர் திருமதி. நிர்மலா சீதாராமன் குறிப்பிட்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1693891
(
சுகாதாரம் மற்றும் குடும்ப நலத்துறை அமைச்சகம்
கொவிட் பற்றிய சமீபத்திய தகவல்கள்
கடந்த 24 மணி நேரத்தில், கொவிட்-19 தொற்று நோயால் பாதிக்கப்பட்டிருந்த 5,220 பேர் குணமடைந்திருக்கிறார்கள். இதையடுத்து இதுவரை மொத்தம் 1,19,293 நோயாளிகள் குணமடைந்துள்ளனர். நோயாளிகளில் குணமடைவோர் 48.37 சதவிகிதம். தற்போது 1,20,406 பேர், கோவிட்- 19 நோயால் பாதிக்கப்பட்டிருக்கிறார்கள். இவர்கள் அனைவரும் மருத்துவக் கண்காணிப்பின் கீழ் உள்ளனர்.
 மேலும் விரிவுபடுத்தியுள்ளது. பரிசோதனை செய்வதற்கான அரசு ஆய்வுக்கூடங்கள் 531 ஆக அதிகரிக்கப்பட்டுள்ளன. தனியார் ஆய்வுக்கூடங்கள் 228 ஆக அதிகரிக்கப்பட்டுள்ளன . கடந்த 24 மணி நேரத்தில் 1,42,069 மாதிரிகள் பரிசோதனை செய்யப்பட்டுள்ளன. இதுவரை பரிசோதிக்கப்பட்ட மொத்த மாதிரிகள் 46,66,386.
பிரதமர் அலுவலகம்
கென்யாவின் முன்னாள் பிரதமர் மாண்புமிகு ராய்லா அமோலோ ஒடிங்காவைப் பிரதமர் சந்தித்தார்
கென்யாவின் முன்னாள் பிரதமர் மாண்புமிகு ராய்லா அமோலோ ஒடிங்காவைப் பிரதமர் திரு நரேந்தி்ர மோடி இன்று சந்தித்தார்.
டுவிட்டரில் பிரதமர் கூறியிருப்பதாவது:
“எனது நண்பரான கென்யாவின் முன்னாள் பிரதமர் மாண்புமிகு ராய்லா அமோலோ ஒடிங்காவை வரவேற்றதில் மகிழ்ச்சி அடைந்தேன். இந்தியாவிலும், கென்யாவிலும் கடந்த காலத்தில் அவருடனான எனது கலந்துரையாடல்களை நான் மகிழ்ச்சியுடன் நினைவுகூர்ந்தேன்.
இந்தியாவும், கென்யாவும் வலுவான இருதரப்பு உறவுகளைக் கொண்டுள்ளன. நமது உறவுகள் மேலும் வலுவடைவதை நாங்கள் வரவேற்கிறோம்.”